EkBass/fiwiki-20250220-pages-articles huggingface dataset:
Pes (Novgorodin alue)

Pes () on maalaiskunta ja sen keskuskylä Novgorodin alueen Hvoinajan piirissä Venäjällä. Se sijaitsee samannimisen joen varrella noin kymmenen kilometriä Hvoinajasta länteen. Kylässä on 1 600 ja kunnassa reilut 1 800 asukasta (vuonna 2012). Pesin kunnan pinta-ala on 220,74 neliökilometriä. Se rajoittuu koillisessa Hvoinajan piirin Ostahnovon, kaakossa Borovskojen, etelässä Migološtšin sekä lännessä ja pohjoisessa Antsiferovon kuntiin. Pinta-alasta 86,9 % on metsää, 6,8 % maatalousmaata ja 2,9 % vesistöjä. Seudulla on lukuisia järviä. Huomattavin joki on Pes. Keskuskylän lisäksi kuntaan kuuluu Lesnoin asemataajama sekä 8 kylää: Griva, Isaiha, Jahnovo, Lopatino, toinen Pesin kylä, Rakitino, Safonovo ja Vasiljovo. Lesnoissa ja Rakitinossa on molemmissa noin sata asukasta. Viidessä kylässä ei ole lainkaan vakituista asutusta. Kylän nimi oli aikaisemmin Novoselitsy. Nykyisen nimensä se sai 1920-luvulla rautatien ja sahan rakentamisen yhteydessä. Vuosina 1962–2000 Pesillä oli kaupunkimaisen taajaman status. Pesin kautta kulkee Sonkovon ja Pietarin välinen rautatie. Kylästä on paikallisjunayhteydet Budogoštšiin ja Hvoinajaan. Piirikeskukseen on myös linja-autoyhteys. Kunnan suurimmat työnantajat ovat puunhankintaa harjoittava Pesin metsäteollisuuspiiri, Transneftin öljyjohdon pumppuasema sekä hiekkaa ja soraa louhiva yritys. Rautatie jakaa Pesin kylän kahteen osaan. Se koostuu etupäässä puutarhapalstojen ympäröimistä omakotitaloista. Palveluihin kuuluvat lastentarha, keskikoulu, kulttuuritalo, kirjasto, lääkintäasema, apteekki, vanhainkoti, posti sekä joukko kauppoja ja kahvila. ==Lähteet== ==Aiheesta muualla== * Pesin kunnan sivusto * Pesin kunta Hvoinajan piirin sivustolla Luokka:Hvoinajan piirin kunnat Luokka:Novgorodin alueen kylät
Pes

Pes (PES) tarkoittaa seuraavia asioita: * Pes, Volgan vesistöön kuuluva joki Novgorodin ja Vologdan alueilla Venäjällä * Pes, maalaiskunta ja sen keskuskylä Novgorodin alueen Hvoinajan piirissä Venäjällä * Party of European Socialists (PES), Euroopan sosialidemokraattinen puolue * Pro Evolution Soccer, Konamin kehittämä jalkapallopelien sarja * Polyesteri
Tulivalmuska

Tulivalmuska (Tricholoma aurantium) on oranssinsävyinen helttasieni valmuskojen suvussa, joka ei sovellu ruoaksi epämiellyttävän makunsa vuoksi. == Ulkonäkö == Tulivalmuskan lakki on 5-10 cm, joskus jopa 15 cm leveä ja kupera. Se on reunoilta sisäänkiertynyt, vähän koholla, oranssi ja pikkusuomuinen. Sienen jalka on 5-10 cm pitkä, 1-3 cm paksu, alaosasta paksuuntunut, tyvestä suippo. Heltat ovat tiheässä ja kolotyviset, ensiksi vakoiset, myöhemmin täplikkäät. Malto on valkoista ja heikosti punertuvaa. Sieni tuoksuu voimakkaasti jauholle tai kurkulle. Maku on hyvin karvas. == Levinneisyys ja elinympäristö == Tulivalmuska kasvaa kuusen tai männyn seurassa kalkkialustalla usein suurina kehinä tai ryhminä. Lajia esiintyy Etelä-Suomessa harvinaisena. Ryman/Holmåsen Suomen ja Pohjolan sienet == Lähteet== Luokka:Valmuskat
Suomi talviparalympialaisissa 2002

Suomi saavutti Salt Lake Cityn talviparalympialaisista 2002 yhteensä kahdeksan mitalia, joista 4 oli kultaista. == Mitalit == Mitali Mitalisti Laji Tapahtuma Kulta Jaana Argillander Maastohiihto Kulta Tanja Kari Maastohiihto Kulta Tanja Kari Maastohiihto Kulta Tanja Kari Maastohiihto Hopea Jaana Argillander Maastohiihto Pronssi Jaana Argillander Maastohiihto Pronssi Merja Hanski Maastohiihto Pronssi Tanja Kari Maastohiihto == Katso myös == * Suomi talviolympialaisissa 2002 == Lähteet == * http://www.paralympia.fi/?id=280 * http://www.paralympia.fi/paralympialaiset/tilastoja/salt-lake-city-2002/ talviparalympialaisissa 2002
Elektreettimikrofoni

Elektreettimikrofoni on mikrofonityyppi, joka on rakenteeltaan samantyyppinen kuin kondensaattorimikrofoni. Sähkövaraus siirretään pysyvästi kapselin takaelektrodin muovimateriaaliin lämpökäsittelyn avulla. Mikrofoni ei tarvitse ulkoista polarisaatiojännitettä, joten se tarvitsee vain 1-9 V jännitteen vahvistinta varten, joka on yleensä rakennettu mikrofonikapselin sisään. Siten muodostuva signaalin taso on millivolttiluokkaa ja tarvitaan lisävahvistusta, jos halutaan saada signaalista linjatasoista. Elektreettimikrofonit ovat edullisia valmistaa ja ne ovat yleensä pienikokoisia mutta äänenlaadultaan käyttökelpoisia useimpiin tarkoituksiin kuten matkapuhelimet ja tietokoneiden mikrofonit. ==Kirjallisuutta== * Luokka:Mikrofonit
Yhdystie 5370

Yhdystie 5370 on yhdystie Kuopiossa. Se alkaa vanhalta viitostieltä Kuopion Hiltulanlahdessa ja päättyy Vehmersalmen Räsälään. Tiellä on lossi Puutossalmella. Yhdessä valtatie 5:en ja seututie 536:en kanssa se muodostaa vaihtoehtoisen reitin Vehmersalmelta Kuopioon. Tie on melko kapea, mutkainen ja mäkinen, mutta sen liikennemäärät ovat melko vähäiset. Tien pituus on 22 kilometriä. 5370 Luokka:Kuopion liikenne
Kondensaattorimikrofoni

Kondensaattorimikrofoni on eräs mikrofonityyppi. Kondensaattorimikrofonissa on dynaamisen mikrofonin kalvon ja kelan sijasta kondensaattori, joka koostuu ohuen ohuesta metallisesta kalvosta, joka vastaanottaa ääniaallot, sekä rei'itetystä elektrodista. Kondensaattoriin synnytetään tasajännite ulkopuolisella jännitelähteellä, jonka jännite on useimmiten 48 V. Tähän käytetään usein niin kutsuttua phantom-jännitettä (engl. phantom power). Kun äänenpaine saa metallikalvon liikkumaan kauemmas ja lähemmäs elektrodista, kondensaattorin kapasitanssi ja sitä kautta sähkövaraus muuttuu. Tämä muutos tuottaa heikon signaalin, joka on liian pieni, jotta se voitaisiin sellaisenaan käyttää. Sen takia mikrofonissa itsessään − tai sitä hyvin lähellä signaalitiellä – täytyy olla esivahvistin, joka vahvistaa signaalia. Kondensaattorimikrofoni on mikrofoneista herkin ja poimii suurimmat ja pienimmät taajuudet melko vaivattomasti. Äänimittauksissa kondensaattorimikrofoni on suosittu, koska sillä on hyvin tasainen taajuusvaste. Suurikalvoiset kondensaattorimikrofonit ovat kaikkein herkimpiä, mutta toisaalta ne eivät kestä yhtä suuria äänenpaineita kuin pienemmät ilman pysyviä herkkyyden muutoksia. Pienikalvoiset kestävät suurempaa painetta ja jonkin verran iskujakin. Pienten mikrofonien taajuusvaste on mahdollista ulottaa pitkälle ultraäänialueelle, yli 100 kilohertsiin, mutta suurempien mikrofonien taajuusvaste kattaa yleensä vain audioalueen eli enintään 20 kilohertsiä. ==Katso myös== *Elektreettimikrofoni ==Kirjallisuutta== * Luokka:Mikrofonit
Dynaaminen mikrofoni

Dynaamisen mikrofoni on eräs mikrofonityyppi. Sen toimintaperiaate on vastakkainen dynaamiselle kaiuttimelle. Yksinkertaisimmillaan dynaaminen mikrofoni sisältää neljä osaa: kalvon, sähköä johtavan kelan, magneetin napakappaleineen, sekä johtimet. Kela on kiinnitetty kalvoon, joka kytkeytyy runkoon joustavilla ripustuksilla, samaan tapaan kuin kaiuttimen elementti. Ilman liike saa kalvon värähtelemään. Tällöin myös kalvoon kiinnitetty kela liikkuu magneettikentässä, ja siihen indusoituu vaihtojännite. Johtimet kuljettavat tämän heikon sähköisen signaalin vahvistimeen, joka vahvistaa signaalin esitys- tai tallennuskelpoiseksi. Dynaaminen mikrofoni toistaa sekä instrumentteja että laulua vaativissakin olosuhteissa melko laadukkaasti. Dynaamiset mikrofonit ovat erityisen suosittuja konserttikäytössä niiden kestävyyden, laadukkuuden ja hyvän toiston takia. ==Kirjallisuutta== * Luokka:Mikrofonit en:Microphone#Dynamic microphone
Kukkurukuu

Kukkurukuu on Mariska & Pahat Sudet -yhtyeen albumi, joka julkaistiin 14. syyskuuta 2012. Se nousi heti julkaisuviikollaan Suomen Virallisen Albumilistan kolmannelle sijalle ja myi kultaa julkaisuvuonnaan 2012. Albumin ensimmäinen single "Liekki" julkaistiin 28. toukokuuta 2012 ja siitä julkaistiin myös albumin tuottaneen Jukka Immosen kuvaama ja ohjaama musiikkivideo. Levyn toinen single ja nimikkoraita "Kukkurukuu" kohosi Suomen radioiden soitetuimmaksi kappaleeksi 2012 viikolla 39 ja sijoittui Latauslistalla parhaimmillaan viidenneksi. Albumi on saanut nimensä meksikolaisen Tómas Méndezin säveltämän klassikon ”Cucurrucucú paloman” mukaan, joka tunnetaan muun muassa Caetano Veloson esittämänä elokuvassa Puhu hänelle. Kappaleesta kuuluisan version tehneen Pérez Pradon kuolinpäivä (14. syyskuuta) on sama kuin Kukkurukuu-albumin ilmestymispäivä. == Kappaleet == == Kokoonpano == * Mariska – laulu, taustalaulu * Klaus Suominen – koskettimet, jousisovitukset (Kukkurukuu & Liekki), taustalaulu (Kettu ja korppi) * Jaakko Jakku – rummut, taustalaulu, perkussiot, kitarat * Luis Herrero – basso, taustalaulu, harmonikka (Kalpeet) === Vierailevat muusikot === * Antti Järvelä – viulu, mandoliini (Ukon laulu) * Reija Bister – harppu (Liekki) * Lasse Enersen – harppusovitus (Liekki) * Anssi Växby – jousiorkesterin tuotanto (Liekki & Kukkurukuu) * Bratislava Symphony Orchestra – jousiorkesteri (Liekki & Kukkurukuu) == Arvostelut == * Desibeli.net: Desibeli.net: Levyarvio * Nuorgam: 57/100Nuorgam: Levyarvio * Rumba: Rumba: Levyarvio * Soundi: Soundi: Levyarvio == Lähteet == Luokka:Vuoden 2012 albumit Luokka:Mariskan albumit Luokka:Jukka Immosen tuottamat albumit
Zumba Fitness

Zumba Fitness on Pipeworks Softwaren kehittämä ja Majesco Entertainmentin julkaisema videopeli, joka perustuu zumba-ohjelmaan. Se on saatavilla Wiille, PlayStation 3:lle ja Xbox 360:lle. Wii ja PlayStation 3 -versioiden mukana Zumba Belt, joissa Wii Remote- tai Move-ohjain työnnetään oikealle lonkalle. Peli julkaistiin marraskuussa 2010. ==Jatko-osa== Pelin onnistumisen seurauksena Majesco Entertainment julkaisi toisen pelin Wiille, joka julkaistiin 15. marraskuuta 2011. Toisessa pelissä on myös lisää musiikkikappaleita esimerkiksi Pitbullilta ja Nicole Scherzingeriltä. Luokka:Wii-pelit Luokka:Windows-pelit Luokka:Xbox 360 -pelit Luokka:PlayStation 3 -pelit Luokka:Vuoden 2010 videopelit
Arlan Kokshetau

Arlan Kokshetau () on kazakstanilainen jääkiekkojoukkue Kökşetaw’n kaupungista. Joukkue on perustettu vuonna 2009 ja se pelaa Kazakstanin mestaruussarjassa. == Joukkue kaudella 2024–2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Sergei Kudrjavtsev L 2025 Öskemen, Kazakstan Roman Šefer L 2027 Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 69 Fjodor Horošev R 2025 Perm, Venäjä 81 Arseni Borisov L 2025 Vitsebsk, Valko-Venäjä 84 Semjon Buivan L 2025 Uvelski, Venäjä Kirill Basov R 2026 Jaroslavl, Venäjä Arseni Borisov R 2025 Vitsebsk, Valko-Venäjä Eduard Mihailov L 2025 Karaganda, Kazakstan Oleg Železnov R 2026 Kazan, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 13 Jegor Kabatajev L H 2025 Karaganda, Kazakstan 70 Vladislav Djukarev L H 2024 Orsk, Venäjä 89 Vladislav Nikulin R H 2025 Moskova, Venäjä 95 Dmitri Presnov L KH 2024 Karaganda, Kazakstan Dmitri Arhipov L VLH 2025 Novočeboksarsk, Venäjä Tamerlan Beisembijev L H 2026 Vladimir Borovkov L H 2025 Nižni Tagil, Venäjä Maksim Karpov L H 2025 Andrei Kurakov L H 2025 Danil Paramonov L OLH 2025 Novosibirsk, Venäjä Stepan Sannikov L LH 2025 Solikamsk, Venäjän SFNT, Neuvostoliitto Daniil Svintalski L H 2026 Denis Tšaporov L KH 2024 Karaganda, Kazakstan Andrei Tšibisov L OLH 2025 Prokopjevsk, Venäjä Vladimir Volkov L OLH 2025 Karaganda, Kazakstan Lähde: EliteProspectshttps://www.eliteprospects.com/team/2506/arlan-kokshetau Viitattu 2.1.2022. == Joukkueenjohto == * Päävalmentaja: Dmitri Katajev * Apuvalmentaja: Damir Ramazanov * Apuvalmentaja: Georgi Verestšagin * Maalivahtivalmentaja: Dmitri Malgin Lähde: EliteProspectshttps://www.eliteprospects.com/team/2506/arlan-kokshetau Viitattu 2.1.2022. == Lähteet == Luokka:Kazakstanilaiset jääkiekkoseurat
Zeno Clash II

Zeno Clash II on ACE Teamin kehittämä toimintapeli. Peli on julkaistu huhtikuussa 2013 Microsoft Windowsille, PlayStation 3:lle ja Xbox 360:lle. == Aiheesta muualla == * Luokka:Vuoden 2013 videopelit Luokka:Ensimmäisen persoonan ammuntapelit Luokka:Toimintaroolipelit Luokka:Tappelupelit Luokka:Beat ’em up -pelit Luokka:Windows-pelit Luokka:PlayStation 3 -pelit Luokka:Xbox 360 -pelit
Eemeli Lakkala

Juho Eemeli Lakkala (3. toukokuuta 1900 Kolari – 9. toukokuuta 1974 Pello) oli suomalainen maanviljelijä ja poliitikko, joka toimi SKDL:n kansanedustajana vuosina 1958–1962. Hän oli yksi tunnetuimpia niin sanotun korpikommunismin edustajia. == Elämä == Kolarin Venejärvellä syntyneen Eemeli Lakkalan vanhemmat olivat asutustilallinen Leander Lakkala ja Hilda Maria Holck. Hän kävi kiertokoulun ja kansakoulun ja oli sitten metsätyömiehenä ja pientilallisena Kolarissa. Lakkala osallistui kommunistien toimintaan Kolarissa jo 1920-luvulla ja oli silloin yhden kauden kunnanvaltuutettuna. Hän joutui poliittisen toimintansa takia Tammisaaren pakkotyölaitokseen vuosiksi 1930–1931. Vankilasta päästyään hän ei enää voinut osallistua Kolarin kunnallispolitiikkaan menetetyn kansalaisluottmuksen takia. Myöhemmin 1930-luvulla Lakkala yritti päästä sosialidemokraattien kunnallisvaaliehdokkaaksi, mutta nämä eivät ottaneet häntä listoilleen.Erkki Tuomiojan kirja-arvostelu Arvo Myllymäen kirjasta Korpikommunisti. Kolarilainen Eemeli Lakkala vainotusta vallankäyttäjäksi Talvisodan aattona Lakkala joutui ensin turvasäilöön ja sitten uudelleen Tammisaaren pakkotyölaitokseen. Hän vapautui sieltä välirauhan aikana, mutta jatkosodan alla hänet vietiin aluksi Köyliön pakkotyölaitokseen ja sieltä rintamalle Itä- Karjalaan Nikke Pärmin pataljoonaan. Pataljoonassa tapahtuneiden rintaman yli loikkausten jälkeen Lakkala siirrettiin ensin pakkotyöleirille Itä-Karjalaan, ja vuonna 1942 hänet tuomittiin viideksi vuodeksi kuritushuoneeseen. Lakkala pääsi vapaaksi jatkosodan päätyttyä. Sodan päätyttyä kommunistit saattoivat toimia laillisesti, ja heidän johtamansa SKDL menestyi vaaleissa niin, että suurimmillaan SKDL sai esimerkiksi Kolarissa yli 50 prosenttia äänistä. Lakkala valittiin Kolarin kunnanvaltuustoon vuoden 1945 kunnallisvaaleissa. Hänestä tuli Kolarin johtava kunnallispoliitikko, ja hän oli kunnanvaltuutettuna vuoteen 1972 saakka toimien myös kymmenen vuotta kunnanhallituksen ja viisi vuotta kunnanvaltuuston puheenjohtajana. "Kolarin keisariksi" luonnehdittu Lakkala onnistui luomaan myös toimivat suhteet paikkakunnan toiseen valtapuolueeseen Maalaisliittoon. SKP:n sisällä Lakkala kuului enemmistöläisiin, ja hän esitti kriittisiä arviota Neuvostoliitosta niin, että häneltä tämän vuoksi evättiin puolueen kultainen ansiomerkki. Valtakunnallisella tasolla Lakkala toimi SKDL:n kansanedustajana Lapin läänin vaalipiiristä vuosina 1958–1962. Hän oli presidentin valitsijamiehenä vuosina 1950, 1956 ja 1962. == Lähteet == == Kirjallisuutta == * Arvo Myllymäki : Korpikommunisti. Kolarilainen Eemeli Lakkala vainotusta vallankäyttäjäksi. Into, Helsinki 2016 ISBN 9789522646804 Luokka:Kansanedustajat Luokka:SKP:ssä (1918–1990) vaikuttaneet henkilöt Luokka:SKDL:ssä vaikuttaneet henkilöt Luokka:Kolarin kunnanvaltuutetut Luokka:Lapin vaalipiiri Luokka:Vuonna 1900 syntyneet Luokka:Vuonna 1974 kuolleet
Tummarevonhäntä

Tummarevonhäntä (Amaranthus powellii, syn. A. hybridus subsp. powellii) on Etelä- ja Pohjois-Amerikassa kasvava revonhäntälaji. Tummarevonhäntä luokitellaan usein omaksi lajikseen, mutta 2000-luvun alussa sen on katsottu olevan yksi viljarevonhännän (A. hybridus) alalajeista.Lutukka 21/2005, s. 48.Suuri Pohjolan kasvio 2005, s. 123. == Ulkonäkö ja koko == Yksivuotinen tummarevonhäntä kasvaa 30–70 senttimetriä korkeaksi. Sen varsi on pysty, vankka, yläosasta haarova sekä kalju tai latvasta harvakarvainen. Pitkäruotiset lehdet ovat 5–11 cm pitkiä, ehyitä, ehytlaitaisia ja ovat varressa kierteisesti. Ne ovat otakärkisiä, lyhytsuippuisia, ainakin aivan kärjestä tylppiä ja vaihtelevat muodoltaan puikeista vinoneliömäisiin. Väriltään ne ovat tummanvihreitä ja alta korkeintaan hieman karvaisia.Retkeilykasvio 1998, s. 123–124. Tummarevonhännän yksineuvoiset, säteittäiset kukat sijaitsevat jopa yli 10 cm pitkässä, lehdettömässä latvakukinnossa. Kukinto on lyhyt, vankkahaarainen ja väriltään valkoisenvihreä tai joskus hieman punertava. Osakukinnot ovat tavallisesti enintään 5 cm pitkiä, hoikkia, usein kaarevia tai mutkaisia sekä kauttaaltaan myös emikukkaisia. Kukkien esilehdet ovat noin 2 kertaa emikukkien kehälehtien pituisia ja harittavia. Esilehtien kalvolaita on vähitellen kapeneva ja lähes otamaiseen kärkeen ulottuva. Emikukkien kehälehtiä on viisi kappaletta. Kehälehdet vaihtelevat nauhamaisista lusikkamaisiin ja ne ovat suippo- tai teräväkärkisiä, lyhytotaisia ja sijaitsevat vain hieman limittäin. Suomessa tummarevonhäntä kukkii heinä-lokakuussa. Hedelmänä on pähkylämäinen, kansiluomainen kota. Laji muistuttaa suuresti viherrevonhäntää (A. retroflexus).Den virtuella floran: Grönamarant Viitattu 23.9.2012. == Levinneisyys == Tummarevonhäntä on alun perin lähtöisin Pohjois- ja Etelä- Amerikasta, mutta on levinnyt ihmisen mukana muun muassa Pohjois-Eurooppaan. Suomessa tummarevonhäntä on satunnainen uustulokas, jota on tavattu Etelä- Suomesta sekä Raahen seudulta.Retkeilykasvio 1998, s. 125. == Elinympäristö == Suomessa tummarevonhäntää on tavattu lastaus- ja kaatopaikoilla sekä lintujenruokintapaikoilla. == Käyttö == Tummarevonhäntä sopii myös ihmisravinnoksi. == Lähteet == * Hämet-Ahti, Leena, Kurtto & Arto, Lampinen, Raino & Piirainen, Mikko & Suominen, Juha & Ulvinen, Tauno & Uotila, Pertti & Väre, Henry. Lisäyksiä ja korjauksia Retkeilykasvion neljänteen painokseen. Lutukka 21/2005, s. 41–85. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Suuri Pohjolan kasvio. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003). ISBN 951-31-2924-1. === Viitteet === == Aiheesta muualla == * Suomen Lajitietokeskus: Tummarevonhäntä – Amaranthus powellii * Kasviatlas 2021: Tummarevonhännän (Amaranthus powellii) levinneisyys Suomessa. Luokka:Revonhännät
Hélène Dutrieu

Hélène Dutrieu (10. heinäkuuta 1877 Tournai, Belgia – 26. kesäkuuta 1961 Pariisi) oli belgialainen ratapyöräilyn maailmanmestari, temppupyöräilijä, moottoripyöräilijä, kilpa-autoilija, lentäjä ja sota-ajan ambulanssikuljettaja. Hän toimi myös sotilassairaalan johtajana. Dutrieu syntyi 10. heinäkuuta 1877 Tournaissa, Belgiassa. Hänen isänsä oli Belgian armeijan upseeri. Dutrieu lopetti koulun 14-vuotiaana ansaitakseen elantonsa. == Ura pyöräilijänä == Dutrieu ryhtyi ammattilaispyöräilijäksi ja kilpaili Simpson Lever Chain-joukkueessa. Vuonna 1895 hän teki naisten tunnin ajon maailmanennätyksen. 1897 ja 1898 hän voitti naisten nopeusajon maailmanennätyksen Ostendissa, Belgiassa ja sai lempinimen "La Fléche Humaine" ("ihmisnuoli"). Elokuussa 1898 hän voitti Grand Prix d'Europe -kilpailun ja marraskuussa Course de 12 Jours -kilpailun Lontoossa. Belgian kuningas Leopold II myönsi Dutrieu'lle Pyhän Andreaksen ristin jalokivin. Myöhemmin hän ryhtyi tekemään erilaisia temppuja pyörällä ja esiintyi muun muassa lontoolaisessa messukeskuksessa Olympiassa. == Lentäjänä == Vuonna 1908 Clément Bayardin tehdas pyysi Dutrieu'ta toimimaan ensimmäisen rakentamansa ultrakevyen lentokoneen, Demoisellen koelentäjänä. Kone rikkoutui lähdössä. Dutrieu kuitenkin jatkoi lentämistä. 19. huhtikuuta 1910 hänestä tuli säilyneiden tietojen mukaan ensimmäinen nainen, joka oli lentänyt matkustaja mukanaan. 25. marraskuuta 1910 Dutrieu sai virallisen lentolupakirjan ja hänestä tuli maailman 4. naislentäjä ja ensimmäinen belgialainen nainen. Dutrieu esiintyi ilmailutapahtumissa ja hän sai lempinimekseen "tyttöhaukka". Hänen uraansa lentäjänä liittyy pienehkö skandaali kun Dutrieu paljasti, ettei hän käyttänyt korsettia lentäessään. Syyskuussa 1910 Dutrieu lensi välilaskutta Ostendista Bruggeen. 26\. syyskuuta ja 1. lokakuuta välisenä aikana hän kuljetti matkustajia ilmailutapahtumassa Burton upon Trentissä, Englannissa. Dutrieu oli ensimmäinen nainen joka teki yli tunnin kestäneen lennon. Syyskuussa 1911 Dutrieu matkusti Yhdysvaltoihin, Henri Farmanin suunnittelemalla kaksitasokoneella. Dutrieu kilpaili naisten korkeusennätyksestä ja Rodman- Wanamaker-palkinnosta, jonka Matilde Moisant voitti useasti. 1913 hänet palkittiin ensimmäisenä naislentäjänä Kunnialegioonan arvomerkillä. == Ensimmäisessä maailmansodassa ja sen jälkeen == Ensimmäisen maailmansodan aikana Dutrieu toimi ambulanssikuljettama. Hän oli vastuussa Messimin sairaalan ambulansseista. Myöhemmin hänestä tuli Campagne à Val-de Grâce -sotilassairaalan johtaja. Vuonna 1922 Dutrieu avioitui Pierre Mortierin kanssa ja otti Ranskan kansalaisuuden. Hänestä tuli Aéro-Club de Francen naisosaston varapuheenjohtaja. == Lähteet == Luokka:Ranskalaiset lentäjät Luokka:Ranskalaiset ratapyöräilijät Luokka:Vuonna 1877 syntyneet Luokka:Vuonna 1961 kuolleet
Petrus Ragvaldi

Petrus Ragvaldi (k. n. 1567) oli Turun tuomiokapitulin viimeinen katolinen dekaani ja myöhemmin Kemiön luterilainen kirkkoherra. Petrus Ragvaldi oli syntyään Siuntion Sjundbyn sukua ja hänen isänsä oli nimeltään Ragvald Jönsinpoika. Petrus Ragvaldi on mahdollisesti toiminut Helsingin kirkkoherrana 1533. Hän oli kaniikki sekä tuomiokapitulin dekaani ja sai Kustaa Vaasalta Pyhän Ruumiin prebendan 1536. Paavali Juustenin piispainkronikassa kerrotaan: "Herran vuonna 1554 ne, jotka vielä olivat jäljellä tuomiokapitulin vanhasta kokoonpanosta, nimittäin dekaani herra Petrus Ragvaldi, pyhän Lauritsan kanunki maisteri Mikael Agricola, Turun kirkkoherra maisteri Knuut sekä Turun koulun rehtori maisteri Paavali Juusten, jonka hallussa tuolloin oli Pappisalttarin prebenda, lähtivät kuuluisan ja lempeän herran kuningas Kustaan käskystä Tukholmaan toukokuun alussa. Kun kaikista muista asioista oli neuvoteltu, hänen Majesteettinsa kutsui heidät erilleen erääseen paikkaan Gripsholman linnan ulkopuolella olevalle tasangolle ja sanoi, ettei Ruotsin tuomiokirkkojen prelaattien enää ollut tarpeen käydä Rooman kuuriassa saadakseen vahvistuksen piispanvirkaan, koska tämä oikeus oli jo Hänen Majesteetillaan kotona Ruotsissa". Petrus Ragvaldi sai Kustaa Vaasalta 1554 nimityksen Kemiön kirkkoherran virkaan, minkä nimityksen myöhemmät kuninkaat vahvistivat. ==Lähteet== *Eero Matinolli (toim.): Turun tuomiokapitulin matrikkeli. Loimaa 1976, s. 23 *Petrus Ragvaldi (K noin 1567) Turun hiippakunnan paimenmuisto 1554–1721 Luokka:Suomen katolisen kirkon papit Luokka:Suomen evankelis-luterilaisen kirkon papit Luokka:Syntymävuosi tuntematon Luokka:1560-luvulla kuolleet
Nana Attakora

Nana Attakora-Gyan (s. 27. maaliskuuta 1989 North York, Ontario, Kanada) on kanadalainen jalkapalloilija, pelipaikaltaan puolustaja. Hän pelasi pääosan urastaan Yhdysvalloissa. Hän pelasi Suomessa Veikkausliigaa kaudella 2012 Valkeakosken Hakassa. Attakora pelasi Kanadan juniorimaajoukkueissa ja yhdeksän ottelua A-maajoukkueessa vuosina 2010–2017. Hän lopetti pelaajauransa vuonna 2020. == Lähteet == Luokka:Kanadalaiset jalkapalloilijat Luokka:Vuonna 1989 syntyneet Luokka:Elävät henkilöt
Otto Nevanlinna

Otto Wilhelm Nevanlinna (vuoteen 1906 saakka Neovius) (15. kesäkuuta 1867 Hamina - 15\. syyskuuta 1927 Helsinki) oli suomalainen matematiikanopettaja. Nevanlinnan vanhemmat olivat kenraalimajuri Edvard Engelbert Neovius ja Elise Gustafva Krogius. Otto Nevanlinna aloitti opinnot Haminan kadettikoulussa, mutta siirtyi sitten Böökin lyseoon Helsinkiin, josta hän valmistui ylioppilaaksi 1884. Hän valmistui filosofian kandidaatiksi 1887 ja lisensiaatiksi (tohtoriksi) 1891. Spektroskopiaa käsitelleen fysiikan väitöskirjan aiheena oli Om skiljandet af kväfvets och syrets linier i luftens emissionsspektrum. Nevanlinna teki tutkimustyötä Pulkovon observatoriossa Pietarissa, Tukholmassa ja Pariisissa. Varsinaisen elämäntyönsä Otto Nevanlinna teki matemaattisten aineiden, erityisesti fysiikan opettajana. Hän oli ensimmäisiä kokeellisten ainesten käyttöön ottajia fysiikan opetuksessa. Otto Nevanlinna oli matematiikan ja luonnonopin lehtorina Joensuun lyseossa 1892–1903, Helsingin ruotsalaisessa reaalilyseossa 1903–1910 ja suomalaisessa normaalilyseossa 1910–1912, missä hän oli sitten matemaattisten aineiden yliopettaja 1912–1927. Nevanlinnaa pidettiin ankarana, mutta taitavana opettajana. Hän julkaisi omalta alaltaan artikkeleita Kasvatusopillisen yhdistyksen aikakauskirjassa sekä vanhemman veljensä Lars Nevanlinnan sairastuttua ja kuoltua uusia painoksia tämän algebran ja geometrian oppikirjoista. Nevanlinnan puoliso vuodesta 1892 oli Margarete Henriette Louise Romberg (k. 1955), Pulkovon tähtitornissa Pietarissa työskenneleen saksalaisen tähtitieteilijän Herman Rombergin tytär. Matemaatikot Rolf Nevanlinna ja Frithiof Nevanlinna olivat heidän lapsiaan. == Lähteet == * Sivu 534. ===Viitteet=== Luokka: Suomalaiset opettajat Luokka:Vuonna 1867 syntyneet Luokka:Vuonna 1927 kuolleet
Roland Hemmo

Roland Hemmo (s. 25. helmikuuta 1946 Weißwasser) on saksalainen näyttelijä ja ääninäyttelijä. Hän on ääninäytellyt lukuisissa elokuvissa. ==Lähteet== Luokka:Saksalaiset ääninäyttelijät Luokka:Vuonna 1946 syntyneet Luokka:Elävät henkilöt
Ledro

Ledro on kunta Trenton maakunnassa Trentino-Etelä-Tirolin alueella Italiassa. == Historia == Ledron kunta syntyi kun 30. marraskuuta 2008 pidetyssä kansanäänestyksessä kuusi Ledro-laakson kuntaa, Pieve di Ledro, Bezzecca, Concei, Molina di Ledro, Tiarno di Sopra ja Tiarno di Sotto, päättivät yhdistyä. ==Lähteet== == Aiheesta muualla == Luokka:Trenton maakunnan kunnat
Adenin kansainvälinen lentoasema

Adenin kansainvälinen lentoasema (; IATA: ADE, ICAO: OYAA)Aviation Safety Network: Aden International Airport profile on Adenia palveleva lentoasema Jemenissä. Se on sekä siviili- että sotilaskäytössä. Sen asfalttinen kiitotie on 3 100 metrin pituinen.World Aero Data: ADEN INTL Vuosina 1917–1967 paikalla toimi Royal Air Forcen asema ("Khormaksar"). == Lähteet == == Aiheesta muualla == Luokka:Jemenin lentoasemat
Lyijyvalkoinen

Lyijyvalkoinen on emäksinen lyijykarbonaatti (PbCO3)2·Pb(OH)2. Se on lyijystä ja viinietikasta keinotekoisesti valmistettu valkoinen pigmentti. Lyijyvalkoinen on yksi vanhimmista keinotekoisista pigmenteistä: se tunnettiin Kiinassa hyvin varhain, ja se oli 200-luvulla eaa. tunnettu myös Rooman valtakunnassa. Se oli suosittu peittävänä ja hyvin kuivuvana pigmenttinä. Taiteilijavärinä se oli Euroopassa melkeinpä ainoa valkoinen öljyväri aina 1800-luvun puoliväliin asti, ja rakennusmaalinakin suosituin valkoinen, vaikka sen myrkyllisyys oli aina ollut hyvin tiedossa. Sitä käytettiin jopa kasvomaalina, mikä aiheuttikin kuolemantapauksia. 1800-luvulta alkaen lyijyvalkoinen on maalikäytössä enimmäkseen korvattu myrkyttömillä vaihtoehdoilla kuten titaanivalkoisella, eikä sitä ole Suomessa saanut käyttää vuoden 1993 jälkeen muualla kuin joissain historiallisissa kohteissa. == Valmistus == Niin sanotulla hollantilaisella valmistusmenetelmällä ohuet lyijylevyt käärittiin rullalle, ja ne asetettiin sisältä lasitettuihin saviruukkuihin. Ruukkuihin lisättiin etikkaa, ja ne laitettiin riviin hevosenlantaan, jossa lannan hajoamisen seurauksena syntynyt hiilihappo ja etikka yhdessä reagoivat ja muuttivat metallisen lyijyn lyijyvalkoiseksi. Tämä oli tosin hidas prosessi, ja vei kuukausia. Kyseisessä prosessissa etikka reagoi lyijyn ja ilman sisältämän hapen kanssa, jolloin syntyy lyijyasetaattia. Hiilihappo taas vapauttaa lyijyasetaatista lyijyvalkoisen, ja näin syntyy etikkaa ja lyijyvalkoista, ja prosessi jatkuu kunnes kaikki lyijy on muuntunut, tai se keskeytetään muulla tavoin. Saksalaisessa kammiomenetelmässä kemialliset reaktiot ovat samat, mutta ne tapahtuvat paljon nopeammin. Ja niin sanotulla uudenaikaisella menetelmällä - jota käytettiin esimerkiksi Tikkurilan lyijyvalkoistehtaalla - lyijyoksidi muunnetaan etikan avulla emäksiseksi lyijyasetaatiksi. Seuraavaksi liuokseen johdetaan hiilihappoa, joka saa lyijyvalkoisen saostumaan, ja neutraali lyijyasetaatti jää liuokseen. Menetelmä toistetaan kunnes kaikki lyijy on saatu muunnettua pigmentiksi. == Lähteet == Luokka:Lyijy-yhdisteet Luokka:Väriaineet
Sticks and Stones

Sticks and Stones voi tarkoittaa: __NOTOC__ == Musiikki == === Albumit === * Sticks and Stones (77sin albumi), 1990 * Sticks and Stones (Cher Lloydin albumi), 2011 * Sticks and Stones (Dave Grusinin albumi), 1988 * Sticks and Stones (moe.:n albumi), 2008 * Sticks and Stones (New Found Gloryn albumi), 2002 * Sticks and Stones (Remun albumi), 2004 * Sticks and Stones (Tracy Lawrencen albumi), 1991 * Sticks ’n’ Stones (EP), Jamie T:n EP vuodelta 2009 * Sticks and Stones and Broken Bones, The Tollin albumi vuodelta 1991 === Kappaleet === * ”Sticks and Stones” (Tracy Lawrencen kappale), 1991 * ”Sticks ’n’ Stones” (Jamie T:n kappale), 2009 * ”Sticks and Stones” (Titus Turnerin kappale), 1960 * ”Sticks and Stones” (Nicola Robertsin kappale, 2011
Abbado

Abbado on muun muassa seuraavien henkilöiden sukunimi: * Claudio Abbado (1933–2014), italialainen kapellimestari, Michelangelo Abbadon poika, Marcello Abbadon veli * Daniele Abbado (s. 1958), italialainen teatteri- ja televisio- ohjaaja * Marcello Abbado (1926–2020), italialainen säveltäjä ja pianisti, Michelangelo Abbadon poika, Claudio Abbadon veli * Michelangelo Abbado (1900–1979), italialainen viulisti ja säveltäjä, Marcello ja Claudio Abbadon isä * Roberto Abbado (s. 1954), italialainen kapellimestari
Gershom Scholem

Gershom Scholem (1897 – 21. helmikuuta 1982) oli saksalaissyntyinen israelilainen historioitsija ja modernin tieteellisen kabbalan tutkimuksen perustaja. Hänen teoksiinsa kuuluvat vaikutusvaltainen luentokokoelma Die jüdische Mystik in ihren Hauptströmungen (1941) sekä sabbatealaisten mystisen messiaan Šabbetai Tsevin elämäkerta (1973). Scholemin näkemykset ovat hallinneet kabbalan tutkimusta ainakin Moshe Ideliin asti. Scholem oli, kuten läheinen ystävänsä Walter Benjamin, suuri Franz Kafkan kirjallisuuden ystävä. Scholem on vaikuttanut muun muassa Harold Bloomin luomaan runouden teoriaan. Myös kuuluisa argentiinalainen kirjailija Jorge Luis Borges on viitannut Scholemiin runoissaan. == Lähteet == Luokka:Israelilaiset historioitsijat Luokka:Juutalaiset historioitsijat Luokka:Vuonna 1897 syntyneet Luokka:Vuonna 1982 kuolleet Luokka:Kabbala
Antti Lagerroos

Antti Juhani Lagerroos (s. 1945) http://www.hs.fi/verokone/henkilo/1945Lagerroos%20Antti%20Juhani on suomalainen yritysjohtaja, joka nimitettiin Salora Oy:n toimitusjohtajaksi vuonna 1981 ja Salora-Luxor-liiketoimintaryhmän toimitusjohtajaksi 1984. Lagerroos oli Nokia Matkapuhelimet Oy:n toimitusjohtajana 1989–1990 ja Finnlines Oyj:n toimitusjohtajana vuosina 1990–2007.http://annualreport2010.cargotec.com/fi/hallinnointi/hallituksen- jasenten-cv-t/37/antti_lagerroos Lagerroos oli VR-konsernin hallituksen puheenjohtaja vuonna 2008. ==Lähteet== Luokka:Suomalaiset yritysjohtajat Luokka:Nokian henkilöstö Luokka:Vuonna 1945 syntyneet Luokka:Elävät henkilöt
Jyrki Salminen (Nokia)

Jyrki Salminen on suomalainen yritysjohtaja joka nimitettiin Salora Oy:n toimitusjohtajaksi vuonna 1984http://elma.elka.fi/ArkHistory/S309.DOC ja sen jälkeen Salminen on toiminut eri johtotehtävissä Nokiallahttp://www.helpten.fi/fi/yritys-2/hallitus/ . ==Lähteet== Luokka:Suomalaiset yritysjohtajat Luokka:Nokian henkilöstö Luokka:Syntymävuosi puuttuu Luokka:Elävät henkilöt
Jouko Nordell

Jouko Mauri Nordell (9. lokakuuta 1935 – 1. lokakuuta 2018) oli suomalainen yritysjohtaja, joka nimitettiin isänsä Fjalar Nordellin jälkeen Salora Oy:n toimitusjohtajaksi vuonna 1974. Viitattu 21.6.2016 Vuonna 1981 hän jätti toimitusjohtajan tehtävät niin sanotun Salora-jutun seurauksena. == Lähteet == Luokka:Suomalaiset yritysjohtajat Luokka:Talousrikoksista tuomitut henkilöt Luokka:Vuonna 1935 syntyneet Luokka:Vuonna 2018 kuolleet
Reijo Lantto

Reijo Johannes Lantto (s.1949)http://www.hs.fi/verotiedot/person.do?personId=149 on suomalainen yritysjohtaja, joka meni töihin Saloraan vuonna 1971http://www.menestyja.fi/pdf/2-2005.pdf. Siellä eri tehtävien jälkeen Lantto nimitettiin Salora Oy:n toimitusjohtajaksi vuonna 1988http://elma.elka.fi/ArkHistory/S309.DOC . Lantto toimi Nokia Display Production toimitusjohtajana.http://www- dev-2.tietokone.fi/tietokone/uutiset/1999/nokia_monitorit_satsaa_pecsiin?print http://press.nokia.fi/2000/01/10/elcoteq-ostaa-nokian-monitoritehtaan- unkarista/ Nykyisin Lantto johtaa matkailuyritystä Posiolla. ==Perhe== Reijon lisäksi perheeseen kuuluvat vaimo Helvi ja lapset. Helvi Lantto muistetaan pitkästä opettajan urasta Ollikkalan koulussa Salossa. ==Lähteet== Luokka:Suomalaiset yritysjohtajat Luokka:Nokian henkilöstö Luokka:Vuonna 1949 syntyneet Luokka:Elävät henkilöt
Passmore

Passmore on muun muassa seuraavien henkilöiden sukunimi: * George Passmore (s. 1942), brittiläinen käsitetaiteilija, Gilbert & George -taiteilijaparin jäsen * George Passmore (1889–1952), yhdysvaltalainen haavipalloilija * George Passmore (1852–1935), englantilainen kriketinpelaaja * Matt Passmore (s. 1973), australialainen näyttelijä * Steve Passmore (s. 1973), kanadalainen jääkiekkomaalivahti * William Passmore (1915–1986), eteläafrikkalainen nyrkkeilijä * William T. Passmore (1882–1955), yhdysvaltalainen haavipalloilija
Janssen

Janssen on muun muassa seuraavien henkilöiden sukunimi: * Cam Janssen (s. 1984), yhdysvaltalainen jalkapalloilija * David Janssen (1931–1980), yhdysvaltalainen näyttelijä * Dominique Janssen (s. 1995), alankomaalainen jalkapalloilija * Famke Janssen (s 1964), alankomaalainen näyttelijä ja malli * Heinrich Janssen (1932–2021), saksalainen katolinen piispa * Heinrich Maria Janssen (1907–1988), saksalainen katolinen piispa * Henk Janssen (1890–1969), alankomaalainen köydenvetäjä * Inge Janssen (s. 1989), alankomaalainen soutaja * Jan Janssen (s. 1940), alankomaalainen maantiepyöräilijä * John Janssen (1835–1913), saksalais-yhdysvaltalainen katolinen piispa * Jules Janssen (1824–1907), ranskalainen tähtitieteilijä, alkuaine heliumin löytäjä * Martine Janssen (s. 1977), alankomaalainen uimari * Paul Janssen (1926–2003) belgialainen lääkäri, Janssen Pharmaceuticalsin perustaja * Theo Janssen (s. 1981), alankomaalainen jalkapalloilija * Vincent Janssen (s. 1994), alankomaalainen jalkapalloilija * Werner Janssen (1899–1990), yhdysvaltalainen kapellimestari ja säveltäjä. == Katso myös == * Jansen
Eero Tommila

Eero Akseli Tommila (5. maaliskuuta 1900 Merikarvia – 25. lokakuuta 1968 Lontoo) oli suomalainen kemisti. Hän toimi Jyväskylän seminaarin ja Kasvatusopillisen korkeakoulun lehtorina 1930–1944, Helsingin yliopiston kemian dosenttina 1938–1944 ja ensimmäisenä fysikaalisen kemian professorina vuosina 1944–1967.Otavan Iso tietosanakirja, osa 8, s. 1505. Otava 1966. Tommila väitteli tohtoriksi Helsingin yliopistossa vuonna 1932. Hän tutki kemian historiaa, orgaanisten yhdisteiden sähkökemiaa ja selvitti liuottimien vaikutusta reaktionopeuteen. Alalle syntyi hänen ympärilleen koulukunta. Tommila julkaisi 1950 ensimmäisen suomenkielisen fysikaalisen kemian yliopistollisen oppikirjan Fysikaalinen kemia. Eero Tommilan poika oli akateemikko Päiviö Tommila. == Lähteet == ==Kirjallisuutta== * * ==Aiheesta muualla== * Luokka:Suomalaiset kemistit Luokka:Helsingin yliopiston professorit Luokka:Vuonna 1900 syntyneet Luokka:Vuonna 1968 kuolleet Luokka:Suomalaiset professorit
The Mob Rules

The Mob Rules on Black Sabbath-yhtyeen kappale ja single-julkaisu vuodelta 1981. Se on myös samannimisen albumin nimikappale. Kappale tehtiin alun perin Heavy Metal-nimisen scifi-animaatio-elokuvan soundtrackille. Tämä versio poikkesi hieman singlellä ja albumilla julkaistusta lopullisesta versiosta. Soundtrack-versio on julkaistu elokuvan soundtrack-levylle sekä Mob Rules- albumin deluxe edition-versiossa. Yhtye itse piti tätä ensimmäistä versiota parempana kuin varsinaista albumi- ja single-versiota, mutta tuottaja Martin Birch ei halunnut alkaa työstämään vanhoja, muiden tekemiä nauhoituksia, ja näin yhtye levytti kappaleesta uuden version.Garry Sharpe-Young: Never Say Die 1979-1997, RockDetector 2003 Kappaleen aiheena on kapinallisten kansalaisten tekemä vallankumous, kuten kyseisen elokuvan kohtaus, jossa kappale soi, hyvin osoittaa.Mob Rules-albumin vuoden 2010 Deluxe Edition-version kansilehti, Bryan Reesman, 2010 Musiikillisesti se on rock-henkisen riffin myötä kulkeva, nopea heavy rock-kappale, joka kuuluu yhtyeen tunnetuimpiin kappaleisiin. Single nousi Brittein listoilla sijalle 46. ja sen b-puolena julkaistiin "Die Young"-kappaleen liveversio. Espanjassa julkaistun version b-puolena oli "Voodoo". == Kappaleet == === A-puoli === #The Mob Rules (Butler, Dio, Iommi) - 3:14 === B-puoli === 2. Die Young (live) (Butler, Dio, Iommi, Ward) - 4:02 *B-puoli nauhoitettu 17. lokakuuta 1980 Nassau Coliseumilla New Yorkissa. == Muusikot == *Ronnie James Dio - laulu *Tony Iommi - kitara *Geezer Butler - basso *Vinny Appice - rummut *Geoff Nicholls - kosketinsoittimet == Julkaisuhistoria == *marraskuu 1981: Vertigo Records, SAB 5, 7" UK/EU *marraskuu 1981: Vertigo Records, SAB 512, 12" UK *1981: Vertigo Records, 60 00 763, 7" ESP, b-puolena "Voodoo" == Lähteet == Luokka:Black Sabbathin kappaleet Luokka:Vuoden 1981 kappaleet
Kalastuskunta

Kalastuskunta tarkoittaa osakaskuntaa, joka muodostuu yhteisen kalaveden osakkaista. Kalastuskunnan tehtäviin kuului kumotun kalastuslain (286/1982) mukaan järjestää alueellaan kalastuksen harjoittaminen ja kalakannan hoito. Yhteisen alueen yleisestä hallinnosta vastasi osakaskunta, kun taas kalastukseen liittyvät tehtävät oli eriytetty kalastuskunnalle. Vuonna 2000 kaksinkertaisesta hallinnosta luovuttiin, ja säädettiin laki, jonka mukaan samalla alueella toimiva osakaskunta ja kalastuskunta yhdistyivät. Kalastuskunnan säännöt jäivät voimaan osakaskunnan sääntöinä, mutta kalastuskunta purkautui. Osakaskunnat ryhtyivät hoitamaan lainsäädännön kalastuskunnalle osoittamat tehtävät. Sana kalastuskunta esiintyy edelleen monen osakaskunnan nimessä jäänteenä. Vuonna 2015 säädetty kalastuslaki ei tunne käsitettä kalastuskunta. == Aiheesta muualla == * Luokka:Kalastus Suomessa Luokka:Kiinteistöoikeus Luokka:Yhteisetuudet
Emil Tomula

Eemil Salomon Tomula (8. kesäkuuta 1889 Mouhijärvi – 1. helmikuuta 1952 Helsinki)Emil Tomulan kuolinilmoitus (maksullinen artikkeli) Helsingin Sanomat 5.2.1952, HS Aikakone. Viitattu 23.3.2018. oli suomalainen kemisti ja Helsingin yliopiston ylimääräinen professori vuodesta 1947. Sitä ennen hän toimi Valtion maanviljelyskemian laboratorion johtajana 1924–1947. Hän tutki epäorgaanista ja analyyttista kemiaa, maanviljelyskemiaa ja viljakemiaa ja julkaisi yhdessä Sulo Kilven kanssa vuonna 1939 Kvantitatiivisen analyysin oppikirjan,Otavan Iso tietosanakirja, Otava 1966, osa 8, palsta 1506 jonka uusi painos oli käytössä vielä 1950-luvullakin. Tomula pääsi ylioppilaaksi 1909 ja valmistui filosofian kandidaatiksi 1915 ja filosofian lisensiaatiksi 1921. Hän opiskeli myös Saksassa ja teki useita opintomatkoja Saksaan ja Skandinavian maihin.50 vuotta, Aamulehti, 08.06.1939, nro 151, s. 4, Kansalliskirjaston digitaaliset aineistot. Viitattu 08.06.2024 Tomula oli maanviljelys- ja kauppakemiallisen laboratorion assistenttina 1916–1922, tullihallituksen kemistinä 1921–1924 sekä toimi valtion maanviljelyskemiallisen laboratorion johtajana vuodesta 1924. Vuosina 1916–1919 hän oli Helsingin yliopiston kemiallisen laitoksen assistenttina ja dosentiksi hänet nimitettiin 1928. Lisäksi Tomula opetti kemiaa Jyväskylän kesäyliopistossa vuosina 1926–1933. Tomula oli Suomen Kemistien Seuran puheenjohtajana vuosina 1927–1928. Hän kuului Suomen Kaasusuojelujärjestön johtokuntaan vuodesta 1930 alkaen ja oli Suomen Kemistilehden toimituskunnan jäsen vuodesta 1928 alkaen. Tomula julkaisi useita analyyttistä ja viljakemiaa sekä maanviljelyskemiallista tutkimustoimintaa koskevia tutkimuksia. Tomula kehitti niin sanotun kotkafosfaatin yhdessä Johannes Valmarin kanssa. Tomula sai professorin arvonimen vuonna 1939.Prof. Emil Tomula kuollut (maksullinen artikkeli) Helsingin Sanomat 3.2.1952, HS Aikakone. Viitattu 23.3.2018. ==Julkaisuja== *S. Kilpi ja E. S. Tomula. Kvantitatiivisen analyysin oppikirja, WSOY 1954 (3. p.) ==Lähteet== Luokka:Suomalaiset professorit Luokka:Suomalaiset kemistit Luokka:Helsingin yliopiston professorit Luokka:Suomalaiset professorin arvonimen saaneet Luokka:Vuonna 1889 syntyneet Luokka:Vuonna 1952 kuolleet
Mihkel Toomse

Mihkel Toomse (18. marraskuuta 1905 Lümanda, Saarenmaa, Viro – 21. helmikuuta 1986) oli virolainen kielitieteilijä. Hänestä tuli murretutkimuslaitoksen johtaja 1940, Tarton yliopiston ylimääräinen professori hän oli 1943–1944. Hän siirtyi 1944 Saksaan, sitten Englantiin. Vuodesta 1953 hän toimi Balttilaisen tutkimuslaitoksen tutkijajäsenenä Bonnissa.Otavan Iso tietosanakirja, Otava 1966, osa 8 p. 1514 ==Lähteet== Luokka:Virolaiset kielitieteilijät Luokka:Virolaiset professorit Luokka:Tarton yliopiston professorit Luokka:Vuonna 1905 syntyneet Luokka:Vuonna 1986 kuolleet
Karl Torenberg

Karl Torenberg (1743 Pori – 1812) oli suomalainen urkujenrakentaja. Hän oleskeli vuosia ulkomailla, lähinnä Hollannissa, mutta palasi Suomeen 1793. Hänen tiedetään korjanneen muun muassa Porin ja Sauvon kirkkojen ja Turun tuomiokirkon urut.Otavan Iso tietosanakirja, Otava 1966, osa 8, p. 1526 ==Lähteet== ==Aiheesta muualla== *Carl Torenberg, Siba.fi Luokka:Suomalaiset urkujen valmistajat Luokka:Vuonna 1743 syntyneet Luokka:Vuonna 1812 kuolleet
Johannes Torenberg

Johannes Torenberg (1773–1809) oli suomalainen urkuri. Hän oli urkurina Turun tuomiokirkossa ja toimi Turun akatemian laulun- ja musiikinopettajana (director musices) ja Akateemisen kapellin musiikinjohtajana 1793–1809. Hänen sävellyksistään tunnetaan kantaatti Henrik Gabriel Porthanin hautajaisiin ja muutamia marsseja. Torenbergin aikana Akatemian kapellin on luonnehdittu joutuneen alennustilaan, ja orkesterin soittajien määrä väheni. Torenbergin lukuisissa akateemisissa juhlatilaisuuksissa johtamien musiikkiesitysten huono taso aiheutti runsaasti tyytymättömyyttä ja valituksia yliopiston konsistorille. Elokuussa 1809 Torenberg hukkui Aurajokeen, alle 40 vuoden iässä. Torenbergin isä oli urkujenrakentaja Karl Torenberg. ==Lähteet== Luokka:Suomalaiset urkurit Luokka:Vuonna 1773 syntyneet Luokka:Vuonna 1809 kuolleet
Catharina Torenberg

Catharina t. Katariina Torenberg-Annell (1787–1866) oli Suomen ensimmäinen naispuolinen viulutaiteilija. Hän esiintyi 1802–1805 Turussa useissa konserteissa mutta siirtyi 1805 Ruotsiin, josta palasi 1865.Otavan Iso tietosanakirja, Otava 1966, osa 8 p. 1526 Hänen isänsä oli urkujenrakentaja Karl Torenberg. ==Lähteet== ==Aiheesta muualla== *Kansallisbiografia (maksullinen) Luokka:Suomalaiset viulistit Luokka:Vuonna 1787 syntyneet Luokka:Vuonna 1866 kuolleet
Johannes Tornaeus

Johannes Jonae Tornaeus (k. 1681) oli suomalainen pappi, vuodesta 1640 Alatornion kirkkoherra. Hän opiskeli Uppsalan yliopistossa 16.2.1625. Tutkinnon suoritettuaan hän matkusti kreivi Bengt Oxenstiernan kanssa 6-7 vuotta itämaissa. Heidän matkansa ylettyivät jopa Kiinaan. Matkalla hän perehtyi itämaisiin kieliin. Hän järjesti opetusta Tornion Lapissa. Hän julkaisi saamenkielisen teoksen Manuale Lapponicum, jossa on kirkkokäsikirja, osia Vanhasta testamentista, Lutherin vähä katekismus, evankeliumeja ja epistoloita, psalmeja. Hänen 1672 laatimansa kertomus Tornion ja Kemin Lapista on julkaista lyhennettynä 1772 nimellä Beskifning öfver Torneå och Kemi Lappmarker ja selvityksen Lapinmaasta "Berättelse om Lapmarckerna och deras tillstånd", julkaistu teoksessa K. B. Wiklund, Svenska landsmålen XVII, 3: 1900.Otavan Iso tietosanakirja, Otava 1966, osa 8 p. 1530 ==Lähteet== ==Aiheesta muualla== *Kansallisbiografia (maksullinen) Luokka:Suomalaiset papit Luokka:Syntymävuosi tuntematon Luokka:Vuonna 1681 kuolleet
Turn Up the Night

Turn Up the Night on Black Sabbathin kappale ja single-julkaisu. Se on otettu vuoden 1981 Mob Rules -albumilta. Kappale on kyseisen albumin avauskappale ja musiikillisesti se on tyypillinen levyn avaava, nopea heavy rock -kappale. Sanoitus kertoo mitä ilmeisimmin "yöllä elämisestä ja siihen liittyvistä rituaaleista". Listoilla single menestyi kohtalaisesti nousten Britanniassa sijalle 37. ja Pohjois-Amerikassa sijalle 27. Mainstream Rock -listalla. Singlen b-puolella julkaistiin Heaven and Hell -albumilta otettu "Lonely is the Word". Ranskalaisessa promo-versiossa b-puolena oli "Country Girl". == Kappaleet == === A-puoli === #Turn Up the Night (Butler, Dio, Iommi) - 3:42 === B-puoli === 2. Lonely is the Word (Butler, Dio, Iommi, Ward) - 5:51 == Muusikot == *Ronnie James Dio – laulu *Tony Iommi – kitara *Geezer Butler – basso *Vinny Appice – rummut (a-puoli) *Bill Ward – rummut (b-puoli) *Geoff Nicholls – kosketinsoittimet == Julkaisuhistoria == *tammikuu 1982: Vertigo Records, SAB 6, UK 7" *tammikuu 1982: Vertigo Records, SAB P6, UK 7" kuvalevy *tammikuu 1982: Vertigo Records, SABP 612, UK 12" kuvalevy *tammikuu 1982: Vertigo Records, 6837 722, FRA 7", promo, b-puolena "Country Girl" *1982: Warner Bros, US Luokka:Black Sabbathin kappaleet Luokka:Vuoden 1981 kappaleet
Ivar Akselinpoika Tott

Iivar Akselinpoika Tott (k. 1487) oli tanskalainen ja ruotsalainen valtaneuvos. Hän kuului 1452 Tanskan valtaneuvostoon ja sai 1464 haltuunsa Gotlannin. Hänen puolisonsa oli 1466 lähtien Kaarle Knuutinpojan tytär Magdalena. Hän auttoi Kaarlen kuninkaaksi kolmannen kerran. 1470-luvulla hänellä läänityksenä oli Suomessa Korsholman lääni.Otavan Iso tietosanakirja, Otava 1966, osa 8 p. 1549 Tott peri Viipurin, Savonlinnan ja Hämeenlinnan läänit mutta luovutti ne vuonna 1484 Sten Sturelle Raaseporin lääniä vastaanOtavan Iso Fokus, s. 4286. ==Lähteet== Luokka:Ruotsalaiset aateliset Luokka:Tanskalaiset aateliset Luokka:Valtaneuvokset Luokka:Syntymävuosi tuntematon Luokka:Vuonna 1487 kuolleet
Klaus Åkenpoika Tott

Klaus Åkenpoika Tott tai Clas Åkesson Tott (k. 1590) oli valtaneuvos ja Suomen käskynhaltija. Hän osallistui Venäjän sotaan 1555–1557. Pohjoismaiden seitsenvuotisessa sodassa hän joutui 1565 neljäksi vuodeksi tanskalaisten vangiksi. Hän oli pohjoismaisessa viisikolmattavuotisessa sodassa Virossa 1570–1574 ylipäällikkö ja vuodesta 1572 käskynhaltija. Hän oli koko Suomen käskynhaltija 1576–1577, Etelä-Suomen käskynhaltija 1577–1583, Itä-Suomen käskynhaltija 1587–1590. Hänellä oli useita kihlakunnantuomarin virkoja Suomessa. Karjalan laamanni hän oli 1578–1590. Hän menetti kaikki virat ja läänitykset jouduttuaan epäsuosioon vastustettuaan Juhana III:n suunnitelmia.Otavan Iso tietosanakirja, Otava 1966, osa 8 p. 1549 ==Lähteet== Luokka:Ruotsalaiset aateliset Luokka:Ruotsalaiset virkamiehet Luokka:Valtaneuvokset Luokka:Syntymävuosi tuntematon Luokka:Vuonna 1590 kuolleet
Åke Yrjänänpoika Tott

Åke Yrjänänpoika Tott (k. 1520) oli ruotsalainen valtaneuvos ja Suomen sotilaskäskynhaltija. Hän oli Hämeen linnan päällikkö sen jälkeen kun hänen tätinsä Ingeborg Åkentytär Tott kuoli. Tott toimi todennäköisesti vuodesta 1517 lähtien Suomen sotilaskäskynhaltija, jonka tehtävänä oli torjua tanskalaisten hyökkäykset. Hänet mestattiin tanskalaisten saatua vallan. Otavan Iso tietosanakirja, Otava 1966, osa 8 p. 1550 ==Lähteet== Luokka:Ruotsalaiset teloitetut Luokka:Valtaneuvokset Luokka:Syntymävuosi tuntematon Luokka:Vuonna 1520 kuolleet
HMS Torbay

HMS Torbay oli Britannian kuninkaallisen laivaston vuonna 1919 palvelukseenotettu Thornycroftin S -luokan hävittäjä. == Valmistus == Alus tilattiin John I. Thornycroft and Companylta Woolstonista kesäkuussa 1917 ja sen köli laskettiin vielä saman vuoden marraskuussa. Alus laskettiin vesille 6. maaliskuuta 1918 ja se valmistui ensimmäisen maailmansodan päätyttyä heinäkuussa 1919.Friedman 2009, s. 311. == Palvelus == Torbay siirrettiin Kanadan laivastolle maaliskuussa 1928 nimettynä HMCS Champlainiksi. Alus romutettiin 1937. ==Lähteet== * * * === Viitteet === Luokka:Kuninkaallisen laivaston S-luokan hävittäjät (1916) Luokka:Thornycroftin valmistamat alukset
HMS Toreador

HMS Toreador oli Britannian kuninkaallisen laivaston vuonna 1919 palvelukseenotettu Thornycroftin S -luokan hävittäjä. == Valmistus == Alus tilattiin kesäkuussa 1917 John I. Thornycroft and Companyltä Woolstonista, missä köli laskettiin vielä saman vuoden marraskuussa. Alus laskettiin vesille 7. joulukuuta 1918 ja valmistui huhtikuussa 1919 ensimmäisen maailmansodan päätyttyä.Friedman, Norman s. 311 == Palvelus == Alus siirrettiin Kanadan laivastolle maaliskuussa 1928 nimettynä HMCS Vancouveriksi. Alus romutettiin 1937. ==Lähteet== * * * === Viitteet === Luokka:Kuninkaallisen laivaston S-luokan hävittäjät (1916) Luokka:Thornycroftin valmistamat alukset
Bowenia spectabilis

Bowenia spectabilis on kuvernöörinkävykkien sukuun kuuluva käpypalmulaji, jota esiintyy Australian Queenslandissa. Se kasvaa Koillis-Queenslandissa sademetsissä ja märissä eukalyptusmetsissä merenpinnan tasolta 750 metrin korkeuteen. Laji on uhanalaisuusluokituksessa elinvoimainen. == Lähteet == * The IUCN Red List of Threatened Species: Bowenia spectabilis === Viitteet === Luokka:Käpypalmut